Ego Johannes, filius comitisse Cabilonensis, omnibus notum facio presentibus et futuris me jurasse in capitulo Cluniacensi, quod in decanatu de Besurnay, quem abbas et conventus matri mee tenendum in vita sua concesserunt, post decessum suum nichil penitus reclamabo; set omnia mobilia que ibidem mater mea dimiserit, adquisierit, edificaverit, volo et concedo ut ecclesie Cluniacensi integre remaneant et quiete, et ut conventiones que hinc inde in ipsorum litteris continentur fideliter observentur. Carta Johannis comitis Cabilonensis, de juramento quod fecit in capitulo Cluniacensi.